stanford-oval/wikipedia huggingface dataset:
בית איזי שפירא
פעילות > שירותים חינוכיים–טיפוליים לילדים

בבית איזי שפירא פועל צוות רב תחומי, שבונה לכל ילד תוכנית טיפולית-חינוכית המותאמת לצרכיו המיוחדים, בשיתוף עם הוריו, והכוללת: פיזיותרפיה, הידרותרפיה, טיפול באמנויות (אמנות ומוזיקה), טיפול רב חושי (סנוזלן), ספורט טיפולי וטיפולי שיניים. הטיפולים מתקיימים בשלושה מרכזים:
מרכז אהרון דה-לו לגיל הרך לפעוטות עם נכויות ועיכובים התפתחותיים, עד גיל 4 שנים.
מרכז סנדיאן לגיל הרך בקלנסווה לפעוטות וילדים עם נכויות ועיכובים התפתחותיים עד גיל 6 שנים, מאזור קלנסווה והמשולש הדרומי.
"בית ספר לחינוך מיוחד ע"ש בריינין", לילדים בני 4–12 שנים עם פיגור שכלי בינוני ועמוק.
"היחידה הקהילתית להתפתחות הילד" – מעניקה שירותי טיפול (כגון פיזיותרפיה, ריפוי בעיסוק, טיפול במוזיקה וקלינאות תקשורת), לילדים עם ליקויי למידה הלומדים במסגרות חינוך רגילות וחינוך מיוחד.
"מרכז קיילי לגירוי רב חושי" - מעניק פעילות המבוססת על שיטת סנוזלן לטיפול רב-חושי בחדר לבן או חשוך הכולל מגוון אמצעים ומתקנים המעוררים או מרגיעים את החושים ומסייעים בטווח רחב של מוגבלויות.
"מרפאת השיניים ע"ש נעמי ושמעון דיטקובסקי" – מתמחה בטיפולי שיניים לאנשים עם נכויות התפתחותיות.
"המרכז להידרותרפיה ע"ש וויליאמס איילנד" – מהווה מרכז ארצי לטיפול ולשיקום במים ולהכשרת אנשי מקצוע בתחום.
"המרכז לתנועה וספורט ע"ש יונה פרס" – מספק מגוון פעילויות ספורט לילדים עם ובלי צרכים מיוחדים ולמבוגרים עם צרכים מיוחדים.
"מרכז לבנר לטיפול במשפחה" – מרכז בתחום בריאות הנפש, המעניק שירותי תמיכה וייעוץ למשפחות של ילדים ובוגרים עם צרכים מיוחדים. כולל: טיפולים אישיים, זוגיים משפחתיים, וכן קבוצות תמיכה להורים, אחים וסבים.
פעילות > הכשרה

"המכון הבינלאומי ללימודי המשך בנכויות התפתחותיות ע"ש טראמפ" מהווה את חטיבת ההכשרה וההשתלמויות של בית איזי שפירא, המכוונת לשיפור איכות חייהם של אנשים עם צרכים מיוחדים. במכון היצע רחב של קורסים וימי עיון בתחום השיקום, המתקיימים בכל רחבי הארץ. קורסים אלה מיועדים לאנשי מקצוע ומתנדבים, הורים לילדים עם צרכים מיוחדים וכן בוגרים עם מוגבלויות.
התוכניות מופעלות בשיתוף עם אוניברסיטת בר-אילן וסמינר הקיבוצים. מדי שנה משתתפים בקורסים כ-3,500 משתלמים.
אחת לארבע שנים מקיים המכון כינוס בינלאומי רב-תחומי, מהחשובים בתחום השיקום.
במכון קיימת ספרייה מקצועית המהווה מרכז מידע מקצועי ומקיף בתחום הנכויות ההתפתחותיות.
פעילות > מחקר

בבית איזי שפירא קיימת יחידה למחקר והערכה, המבצעת מחקרים יישומיים בתחום הנכויות, ועוסקת בהערכת פרויקטים וכתיבת מאמרים ופרסומים בכתבי עת מקצועיים. היחידה נועדה לסייע לצוות הרב תחומי של הארגון לפתח שיטות טיפול וחינוך חדשניות ולשמור על סטנדרטים מקצועיים גבוהים.
פעילות > מעורבות חברתית בקהילה

בבית איזי שפירא פועלת יחידה למשפחה ופיתוח קהילתי, שעוסקת בהשפעה על מדיניות וחקיקה בנושאים רלוונטיים לשילובם של אנשים עם צרכים מיוחדים בקהילה, ולנגישות לשירותי חינוך, בריאות וחברה. 
בין היתר סייעה היחידה להקמת "פארק חברים" בפארק רעננה המהווה מודל לגן שעשועים המשלב תפיסה של נגישות פיזית עם נגישות חברתית. הוא כולל מתקנים לילדים עם קשיי נגישות. בפארק ומחוצה לו מופעלות תוכניות הסברה חינוכיות וחברתיות, המיועדות להגברת השילוב ולשינוי עמדות כלפי אנשים עם צרכים מיוחדים.
המרכז מפעיל את "תוכנית חן" - תוכנית לפיתוח מנהיגות בקרב בני נוער, כמנוף לשיפור עמדות כלפי אנשים עם מוגבלויות. התוכנית מתבצעת בעשרות בתי ספר בכל הארץ ועוסקת בפיתוח סובלנות ואחריות חברתית.
בנוסף, מקיים הארגון גם פעילויות קהילתיות עם בעלי צרכים מיוחדים אחרים, כגון עם דיירי כפר נחמן.
מערך המתנדבים כולל כ-500 פעילים המטפלים בילדים ובבוגרים באופן קבוע וכ-4,000 מתנדבים לפרויקטים אד-הוק.
ב-2016, ייסדו גוגל ישראל ובית איזי שפירא את הכל בראש, פרויקט חברתי ללא מטרת רווח, המאפשר לאנשים עם מוגבלות מוטורית בידיים לתפעל סמארטפון וטאבלט באמצעות תנועות ראש, ללא מגע יד.
הוקרה

המרכז זכה להכרה בינלאומית וקיבל פרסים רבים, ובהם:
פרס הנרייטה סאלד לעבודה סוציאלית (1989)
פרס ראש הממשלה "מגן הילד" (1999)
יקיר קרן שלם למתנדב (2000)
פרס הצטיינות למנהל ע"ש דר' ישראל סלע (2004)
אות הוקרה על מפעל חיים מלשכת רואי חשבון בישראל (2008)
פרס "יקיר ציון" על תרומה למדינה מהפדרציה הציונית, דרום אפריקה (2008)
מגן שר הבריאות למתנדבים מצטיינים (2008)
אות האפקטיביות לעמותה מטעם מידות, מעלה, שיתופים וגיידסטאר (2011)
מעמד מייעץ באו"ם (2012)
פרס ישראל לנעמי סטוצ'ינר על הקמה וניהול המרכז
הערות שוליים

↑  ״כפר נחמן״, באתר משרד העבודה, הרווחה והשירותים החברתיים
| --- | --- |
בקרת זהויות :  NLI: 987007305720105171  LCCN: n2010063420  VIAF: 138617835   WorldCat (עם VIAF): 138617835 
שגריר ארצות הברית בישראל, דן שפירו מבקר בבית איזי שפירא. מרץ 2012
ברית הקומוניסטים

| --- | --- |
 מדינה:  הממלכה המאוחדת, גרמניה 
 שם רשמי:  Bund der Kommunisten 
 מייסד:  קרל שאפר, פרידריך אנגלס, קרל מרקס 
 מנהיגים:  קרל שאפר 
 תקופת הפעילות:  1 ביוני 1847 – נובמבר 1852 (כ־5 שנים) 
 אידאולוגיות:  סוציאליזם מהפכני, מרקסיזם, קומוניזם 
 מטה:  לונדון, קלן 
 מיקום במפה הפוליטית:  שמאל רדיקלי 
 צבעים רשמיים:  אדום 
 
ברית הקומוניסטים שידועה בעיקר בתור "הליגה הקומוניסטית" (בגרמנית: Bund der Kommunisten), הייתה התארגנות פוליטית בינלאומית שנוסדה ב-1847 בלונדון. הארגון נבנה על בסיס איחוד של שני ארגונים אחרים: ליגת הצדק בראשות קרל שאפר (Karl Schapper), וארגון העיתונאים הקומוניסטים בבריסל, בו היו קרל מרקס ופרידריך אנגלס הדמויות הדומיננטיות.
ליגת הצדק (Bund der Gerechten) הייתה אגודה סודית של גרמנים בפריז, שהשתתפה בהתקוממות שיזם המהפכן לואי-אוגוסט בלנקי ב-12 במאי 1839. התקוממות שדוכאה לאחר שכבר נכבש בית העירייה על ידי ההמון. אחרי כישלון ההתקוממות עברו רוב אנשי הליגה הקומוניסטית ללונדון, תוך שהם שומרים על גרעיני פעילים בפריז ובציריך.
ברית הקומוניסטים נחשבת לארגון הפוליטי החוץ-פרלמנטרי המרקסיסטי הראשון. בשמה כתבו מרקס ואנגלס את המניפסט הקומוניסטי בשלהי 1847, שבניגוד לדימויו שגובש שנים רבות אחרי כן, קרא לשיתוף פעולה פוליטי-פרלמנטרי עם כוחות פוליטיים שפעלו במגמה דומה. היא פורקה באופן רשמי ב-1852 לאחר משפטי הקומוניסטים של קלן, בהם הואשמו אחד-עשר חברי הארגון בנטילת חלק באירועים המהפכניים של 1849-1849 בגרמניה.
בין חברי ברית הקומוניסטים נמנו ברונו באואר (Bruno Bauer), יוהאן פיליפ בקר (Johan Philip Becker), ארנסט דרונקה (Ernst Dronke), וילהלם ליבקנכט, פרדיננד וולף (Ferdinand Wollf), ועוד כמה עשרות מהפכנים, רובם ממוצא גרמני.
הערות שוליים

↑  יגאל וגנר, גבולות הפוליטיקה, תל אביב, מסדה 1978
ערך זה הוא קצרמרבנושא גרמניה. אתם מוזמנים לתרום לוויקיפדיה ו.
ברברה בארט

ברברה מקונל בארט (באנגלית: Barbara McConnell Barrett; נולדה ב-26 בדצמבר 1950) היא אשת עסקים, פוליטיקאית ודיפלומטית אמריקאית, שכיהנה כמזכירתה ה-25 של מחלקת חיל האוויר של ארצות הברית. טרם מינויה לתפקיד בידי נשיא ארצות הברית דונלד טראמפ בשלהי 2019, הייתה בארט חברה בדירקטוריונים אחדים של ארגונים וחברות ושגרירת ארצות הברית בפינלנד במשך כחצי שנה.
ביוגרפיה

בארט נולדה במחוז אינדיאנה שבפנסילבניה בימים האחרונים של שנת 1950. היא גדלה במערב פנסילבניה ועברה לאריזונה לשם לימודיה האקדמיים. בקמפוס של אוניברסיטת המדינה של אריזונה בטמפה השלימה בארט לימודי תואר ראשון במדעי הרוח, תואר שני במנהל עסקים בינלאומי ותואר JD במשפטים. כמו כן, היא זכתה לתואר דוקטור לשם כבוד ממספר אוניברסיטאות ומוסדות להשכלה גבוהה כגון אוניברסיטת קרוליינה הדרומית ואוניברסיטת פינלנדיה. בארט הייתה יושבת הראש המייסדת של חברת "ואלי בנק אוף אריזונה" ושותפה במשרד עורכי דין גדול בפיניקס. בטרם מלאו לה שלושים אביבים, הפסיקה לנהל שתי חברות גלובליות מסוג Fortune 500.
בעבר הייתה יושבת ראש "תאגיד אירוספייס", וחבר במועצות המנהלים של המכון הטכנולוגי של קליפורניה, מכון ראנד, המעבדה להנעה סילונית, סמית'סוניאן, ריית'יאון, מאיו קליניק, והאגודה לאמריקאים מצטיינים ע"ש הוריאטו אלג'ר. ב-1994 התמודדה למועמדות המפלגה הרפובליקנית לתפקיד מושל מדינת אריזונה. בבחירות המקדימות ניצבה בפני המושל המכהן פייף סימינגטון, ולא הצליחה לזכות במועמדות המפלגה. אז הייתה האישה הראשונה להתמודד לתפקיד זה.
בשנת 2003 הודיע הנשיא ג'ורג' ווקר בוש כי בכוונתו למנות את בארט לתפקיד מזכירת חיל האוויר במקומו של ג'יימס רוש, שהועמד לתפקיד מזכיר הצבא של ארצות הברית. עם זאת, כאשר הסנאט דחה את מינויו, שב רוש לתפקידו במחלקת האוויר, ולכן מינויה של בארט לא קרם עור וגידים. בארט כיהנה גם כסגנית מנהל רשות התעופה הפדרלית.
מחודש מאי 2008 עד ינואר 2009 שירתה בארט תחת הנשיא בוש כשגרירת ארצות הברית בהלסינקי. בנוסף, בארט הייתה יועצת בכירה למשלחת ארצות הברית באומות המאוחדות. היא חברה במועצה ליחסי חוץ ועמיתה בקרן המנהיגות הגלובלית, במועדון מדריד ובפורום הכלכלי העולמי. היא כיהנה כיו"ר הקבוצה להעצמת נשים כלכלית במחלקת המדינה של ארצות הברית, בוועד לסחר חוץ של מזכיר מחלקת המסחר האמריקאית.
ב-16 באוקטובר 2019 אושר מינויה של בארט למזכירת חיל האוויר של ארצות הברית בסנאט. אל התפקיד הושבעה כעבור יומיים. בארט כיהנה בתפקידה עד לתום נשיאותו של טראמפ ב-20 בינואר 2021.
הערות שוליים

↑  רונלד ג'. הנסן ואיבון וינגט סנצ'ז, Trump to nominate Barbara Barrett for Secretary of U.S. Air Force, replacing Heather Wilson, באתר USA Today‏, 21 במאי 2019 (באנגלית)
↑  רייצ'ל לינגאנג, Barbara Barrett: Pilot, presidential adviser, ambassador. Now, she could lead the U.S. Air Force for Trump, באתר Az Central‏, 21 במאי 2019 (באנגלית)
↑  לוליטה בלדור, Trump nominates aerospace executive for Air Force secretary, באתר AP‏, 22 במאי 2019 (באנגלית)
↑  קרלו מונוז, Trump nominates Barbara Barrett to be Air Force secretary, באתר וושינגטון טיימס, 21 במאי 2019 (באנגלית)
↑  קת'רין ווטסון, Trump taps Barbara Barrett to be next Air Force secretary, באתר CBS News‏, 21 במאי 2019 (באנגלית)
↑  רבקה קהיל, Senate confirms Trump's Air Force secretary pick, באתר The Hill‏, 16 באוקטובר 2019 (באנגלית)
↑  סטיבן לוסי, The Air Force has a new secretary; Barbara Barrett sworn in, באתר אייר פורס טיימס, 18 באוקטובר 2019 (באנגלית)
| --- | --- |
בקרת זהויות :  LCCN: no2012065249  VIAF: 250072563   WorldCat (עם VIAF): 250072563
בוריל, קיסר בולגריה

בוריל (בבולגרית: Борѝл, ‏ביוונית: Boρίλλας, סוף המאה ה-12 - תחילת המאה ה-13, אחרי 1218 טרנובו) היה קיסר (צאר) בולגריה בשנים 1218-1207. ייתכן מאוד כי השתייך לשושלת אסן ושהיה בנה של אחות הצאר קאלויאן, אך כדי לחזק את זכותו למעמד הקיסרות התחתן עם אלמנתו. בימיו איבדה בולגריה אזורים בדרומה ובמערבה למעצמות שכנות, והשלטון המרכזי נחלש בעקבות מגמת הבדלנות של חלק מהבויארים הגדולים.
ביוגרפיה > עלייתו לכס המלכות

בוריל אסן עלה לשלטון ב-8 באוקטובר 1207 כמשוער, בעקבות רצח הצאר קאלויאן בסלוניקי. ההיסטוריון ואסיל זלטרסקי, שנודע בספריו על ההיסטוריה של בולגריה בימי הביניים, שיער כי בוריל היה מעורב בקנוניה שהביאה לרציחתו של דודו הקיסר. גם מחברים אחרים סברו שקאלויאן נרצח על ידי בני האצולה הקומאנית שהשתתפו במצור על סלוניקי ושעשו קנוניה עם בוריל. דעתו של זלטארסקי התקבלה למשך שנים רבות, בגלל המוניטין שלו, אך בימינו ישנם חוקרים בולגרים (א. בוז'ילוב, פ. פבלוב) הסבורים שלהשערה זו אין הוכחות במקורות ההיסטוריים.
בוריל תפס את השלטון בעקבות מאבק נגד בני שושלת אסן האחרים שטענו כחוק לכתר האימפריה, הדספוט אלקסי סלאב וסטרז. בהמשך הוא נשא לאשה את אלמנתו של קאלויאן, נסיכה קומנית המזוהה לפעמים כ"אנה- אניסיה".
אלקסי סלאב, ככל הנראה בן דוד של בוריל, ואחיין של קאלויאן המנוח, לא הכיר בסמכות בוריל, השתלט על אזור בחבל פירין ובהרי רודופי ואחרי שנת 1211 קבע את מושבו בצפינה, והחל משנת 1215 במלניק. הטוען האחר לכתר, סטרז, גם כן, אחיין של קאוליאן נמלט לראשקה השכנה, בחצר של הז'ופאן הגדול שטפאן נמאניץ' ומשם, בתמיכה סרבית כבש חלק גדול ממקדוניה וקבע את מושבו במבצר פרוסק. הנסיך איוואן, לימים הצאר איוואן אסן השני ברח אל הקומנים, ואחר כך לאחת הנסיכויות הרוסיות, ככל הנראה, לנסיכות גאליץ'-וולין.
ביוגרפיה > התואר

בוריל, צאר הבולגרים
ביוגרפיה > המלחמה בצלבנים

החלשת הממלכה הבולגרית נוצלה על ידי הקיסר הלטיני מקונסטנטינופול, הנריק הראשון מפלנדרה שפלש לבולגריה עם צבאו המתוגבר בלוחמים חדשים - אבירים מפלנדריה ומנורמנדיה. ב-1208 נכנס גם בוריל לתראקיה בראש צבא ולאכי-בולגרי-קומני והנחיל לצלבנים מכת פתע. בקרב ברוי (Beroe - בימינו סטארה זאגורה) הוא הצליח על ידי כך באופן זמני לעצור את התקדמות הצבא הלטיני צפונה. אולם ב-31 ביולי-1 באוגוסט 1208 הוא נחל בפיליפופול תבוסה ניצחת מידי כוחות הצלבנים הלטינים, אף-על-פי שכוחותיו, יש אומרים, מנו כ-33,000 חיילים. בתחילת שנת 2009 סיכל הקיסר הנריק עוד ניסיון של בוריל להרחיב את שליטתו לתרקיה על ידי הענקת חסות לעיר סרס שמנהיגיה נטו לקבל את ההגמוניה הבולגרית במקום זו הלטינית.
הדספוט אלקסיי סלאב שנשא לאשה בת בלתי חוקית של הקיסר הנריק, הכיר בחסות האימפריה הלטינית וקיבל בתמורה אחוזות מבין האדמות שנכבשו על ידי הקיסר הנריק.
בסופו של דבר בשנת 1209 מתוך חשש לאבדנה המוחלט של מקדוניה, הכיר בוריל בשליטתו של סטרז בחבל ארץ זו והעניק לו את התואר "סבסטוקראטור". סטרז עצמו העדיף כנראה באותה תקופה להיפטר מחסות הסרבים אחרי שהקים בעזרתם במקדוניה ישות מדינית יציבה למדי. בנסיבות אלה שמרה בולגריה עדיין על עוצמה מסוימת. בשנת 1209 כרת בוריל ברית זמנית גם עם הדספוט מיכאיל מאפירוס. ברית זו החזיקה מעמד עד שנת 1211 כשמיכאיל החליט שהברונים הלטינים בתסלוניקי מהווים סכנה פחותה בשבילו מאשר הבולגרים של בוריל וסטרז. באותה שנה הקים בוריל ברית גם עם הקיסר הביזנטי מניקאה, תאודורוס לסקריס.
באביב 2011 צבא של תאודורוס לסקריס התקרב לקונסטנטינופול ובוריל התכונן לבוא לעזרתו. כשחזר הקיסר הנריק ממסע צבאי ביוון, ארגן בוריל מארב בדרכו אך הלטינים הצליחו להתחמק ולהגיע בשלום לבירתם. באותה שנה 2011, תסלוניקי שבשליטה לטינית הצליחה לדחוף מתקפותיו של סטרז, בקיץ בעזרת מיכאיל מאפירוס ובאוקטובר בעזרת אלקסי סלאב. מוקדם בקיץ 2011 כוחות מאוחדים של בוריל וסטרז הובסו על ידי הדספוט מיכאיל בקרב פלגוניה (ביטול של ימינו). אז איבדה הממלכה הבולגרית גם את המבצר מלניק שהפכה לבירתו של אלקסי סלאב. עם זאת הצליח הנריק לגרש את הלוחמים הבולגרים ובסתיו 1211 לנצח שוב את בוריל בקרב.
ביוגרפיה > המרד בווידין. התחזקות הקשר עם הונגריה

בתקופה שבין 1213-1211 פרץ מרד בראשות שלושה מנהיגים קומנים בעיר וידין שעל גדת הדנובה. בוריל העריך שלא יוכל להתמודד מולם לבדו, הזעיק את עזרתו של אנדראש השני, מלך הונגריה. בהוראת המלך ההונגרי הגיעו לצפון-מערב בולגריה מדרום טרנסילבניה יחידות של סקסונים, סקלרים רומנים ופצ'נגים בפיקודו של האישפאן של סבן, יואכים ,בן למשפחת טיריה (Türje), שהביסו את המורדים הקומנים על נהר אוגוסטה, צרו על וידין, כבשו אותה ודיכאו את המרד. שני מנהיגים קומנים נהרגו בקרב ואחד בשם קאראס, נלקח בשבי. הרוזן יואכים עצמו נפצע קשה וזכה באדמות כמתנה מהמלך אנדראש.
סיבות המרד בווידין אין ברורות. ייתכן כי היה זה מרד בולגרי פנימי שגייס לעזרתו את הקומנים, אולי קרה כמחאה קומנית על גרוש הצאריצה בת מוצאם, או מתוך אכזבה על ויתורי בוריל על השטחים בתרקיה לטובת הצלבנים, או, פחות סביר, הייתה זו התגייסות קומנית במסגרת הכנותיו של איוואן אסן השני לשוב ולתפוס את השלטון בבולגריה.
נטען כי בתמורה לעזרה העביר בוריל למלך הונגריה את השליטה על שטח שבין בלגרד לברניצ'בו. ייתכן כי ברניצ'בו הועברה להונגריה קודם לכן עוד בשנת 2008, וב-2013 בוריל רק התחייב לוותר על התביעות לגבי הערים האלה. יש סבורים שברניצ'בו הייתה מתנת אירוסין או חלק מהנדוניה שהעניק בוריל להונגרים בשנים 1213–1214 אחרי ההחלטה לארס את בתו לנסיך ההונגרי הקטין בלה.
אכן היחסים עם הונגריה נשארו טובים וכעדות לכך, בשנת 1214 הגיעו לבולגריה שליחים של המלך אנדראש כדי לסדר את נישואי בנו הבכור בלה (לימים בלה הרביעי) עם בת של בוריל .ייתכן כי השליחים ההונגרים עזבו את טרנובו יחד עם הילדה הארוסה. בסופו של דבר אחרי הדחתו ומותו של בוריל נישואים אלה לא יצאו לפועל.
ביוגרפיה > הפיוס והברית עם האימפריה הלטינית

אחרי כישלונותיו מול האימפריה הלטינית, העדיף בוריל לכרות ברית איתה נגד הסרבים והיוונים.
הקיסר הנריק נזקק לבן ברית במאבקו בדספוטות של אפירוס ובאצילים מרדנים ובראש ובראשונה נגד הקיסרים של ניקאה. בשנת 1213,בתיווך נציג האפיפיור, נחתם הסכם שלום בין בוריל להנריק מפלנדריה. באווירת הפיוס שנוצרה הוחלט על שתי חתונות. הקיסר הלטיני נשא לאישה בת של קאלויאן, (ובת חורגת לבוריל) מריה, ובהמשך עזב בוריל עצמו את אשתו הראשונה כדי להתחתן עם אחיינית של הנריק, בת אחותו יולנטה מקורטנה. שמה של נסיכה זו אינו ידוע. הקיסר הנריק ניהל טקס חתונה מפואר בקונסטנטינופול. הוא שאף לרשת את כתר בולגריה מכיוון שלבוריל לא היו עד אז צאצאים זכרים.לברית הבולגרים עם הלטינים הצטרף גם סטרז. מנגד עמדה קואליציה בין הדספוט מאפירוס, מיכאיל קומננוס ואחר כך יורשו, תאודורוס קומננוס דוקס הידוע גם כתאודורוס אנגלוס, וכן הדספוט אלקסי סלאב והנסיך הסרבי שטפאן נמאניץ'. בשנת 1214 היה מעורב בוריל בניסיון לכבוש את העיר ניש בסרביה, אולם הברית הבולגרית-לטינית לא השיגה את התוצאות הצפויות.
בשנת 1214 נרצח סטרז על ידי שכירי חרב בערוב המסע הצבאי נגד הסרבים.
האגדות הסרביות דיברו על נס, מפני שיום לפני מותו של סארז שליחו של שטפאן הנמאניץ', אחיו, סאבה הקדוש, אב המנזר בסטודניצה, חישמל בדבריו חלק מחצרו של סטרז. רק סטרז נשאר נחוש בלהמשיך במלחמה במיטיבו לשעבר. לפי האגדה הארכאנגל מיכאל בעצמו המית את סטרז. ההיסטוריונים משערים כי מותו קשור לקשר פרו-סרבי פנימי במחנה של סטרז והיה מעשה ידיהם של שכירי חרב. סופו של סטרז הקל על מצבם הצבאי של הסרבים. הפלישה המשותפת של הנריק ובוריל לסרביה, ששירתה ככל הנראה יותר תוכניותיו של בוריל מאשר אלו של האימפריה הלטינית הסתיימה בכישלון: שני צבאותיהם נאבקו בטעות זה בזה. כל צד חשב שמולו נמצאים האויבים הסרבים. התקרית הקשה הביאה להפסקת המבצע.
ביוגרפיה > החלשת השליטה במקדוניה

אחרי רציחתו של מיכאיל הראשון קומננוס דוקאס בתחילת שנת 1215, את כתר הדספוטות אפירוס ירש אחיו של המנוח, תאודורוס אנגלוס קומננוס דוקאס (1230-1215). הוא כבש את האזורים במקדוניה שבין נהר הווארדאר לסטרימון, לרבות הערים אוחריד ופרילפ.
ככל הנראה שטחים אלו שהיו בשליטת סטרז עברו לזמן קצר בשליטת בוריל, (ייתכן ובהמשך גם לידי הברונים הלטינים), אך בסופו של דבר הסתפחו אל הדספוטות אפירוס. ייתכן כי תאודורוס אנגלוס ניצל למטרותיו את פריצת המרד נגד בוריל שהביא לבסוף את כיבוש השלטון בבולגריה על ידי איוואן אסן השני.
מדיניות הפנים

שלטונו של בוריל נאלץ לעמוד מול מצב של חוסר יציבות. בוליארים רבים לא צייתו לצאר והצהירו על עצמאותם.
מדיניות הפנים > הוקעת הבוגומילים

בפברואר 1211 ניסה בוריל לשווא לשפר את מעמדו על ידי כינוס בטרנובו של הסינוד הבולגרי הראשון שנועד להוקיע את ה"כופרים" הבוגומילים. עמדה זו נכללה בתעודה רשמית הידועה כ"סינודיק של בוריל".
ההדחה

מותו של הקיסר הנריק ביוני 1216 בסלוניקי ויציאתו של אנדראש השני מלך הונגריה למסע הצלב החמישי לארץ הקודש החלישו את שלטונו של בוריל. איוואן אסן מצא שהנסיבות בשלות לחזרתו למולדת.
בשנת 1218 שב איוואן אסן השני לבולגריה, אולי דרך דוברוג'ה, שבה המנהיגים המקומיים היו עוינים לצאר. תחילה הסתמך על כמה גדודים של שכירי חרב רוסים (אולי ברודניקים) אך במהרה גייס לצידו רבים מקרב האצילים המתוסכלים משלטון בוריל שיכלו גם לעזור במימון המסע הצבאי. אחרי ניסיונות כושלים להתנגדות, נסוג בוריל לבירתו, טרנובו והתבצר בה. אחרי שבעת חודשי מצור התושבים פתחו את שערי העיר בפני איוואן אסן השני. בוריל שנמלט, נתפס בסופו של דבר על ידי אנשי איוואן אסן שהורה לעוור אותו ולשלוח אותו למנזר (אולי מנזר גורנו אוריאחובסקי), שבו מת.
האגדה מספרת שעל ידי כך התגשמה קללת אשתו הראשונה, האלמנה הקומנית של קאלויאן, שהושלכה על ידו מכס המלכות ושאיחלה לו אז שימות כמו בוגד.
המשפחה

בשנת 1207 התחתן בוריל עם דודתו, אלמנתו של קאלויאן, נסיכה קומנית שנקראה אולי אנה או אניסה.
מנישואיו הראשונים, כנראה, נולדה לו בת, שהייתה מאורסת זמנית, אחרי 1214, עם יורש הכתר ההונגרי, בלה, לימים המלך בלה הרביעי.
ב-1213 התגרש מאשתו הקומנית ושלח אותה למנזר. זאת כדי להתחתן עם אחיינית, בעלת שם לא ידוע, של הקיסר אנרי מפלנדריה, אליזבת מקורטנה. לא ידוע אם היו לו ילדים מנישואים שניים אלה.
מורשתו

שמו של בוריל בהיסטוריה הבולגרית נשאר קשור להחלשת האימפריה ולהתפוררותה. עם זאת בימינו אינו נחשב שליט חסר כישורים וחוט שדרה כפי שתכופות תואר בעבר.
בולגריה תחת שלטונו אכן איבדה משטחיה מדרום להרי הבלקן ואת השטחים בדרום מערב שהיו בשליטת סטרז ואלקסי סלאב. היוזמה בבלקן עבר מידי בולגריה לדספוט של אפירוס.
ליורשו של בוריל בשלטון, איוואן אסן השני, לקח 12 שנה כדי להחזיר עטרה ליושנה.
הערות שוליים

↑  גאורגיוס אקרופוליטיס כרוניקה-היידלברג, א, ע' 244–249, מצוטט ב-Vásáry  עמוד 74, הערת שוליים 1
↑  גאורגיוס אקרופוליטיס "היסטוריה", פרק י"ג, תרגום של Ruth Juliana Macrides 1970 עמוד 81
↑  Robert de Clari פרק 116
↑  בראשות מנסטרס - ראו Al.Madgearu ע' 259
↑  Henri de Valenciennes פרק ב ע'1
↑  J.V.Fine ע'94
↑  שאין לבלבל עם דוברומיר כריס או חרס, המצוין בספרים אחדים כ"דוברומיר סטרז", ששלט גם הוא בעבר במבצר פרוסק
↑  לא ידוע בוודאות אם היה בן דוד או אח של בוריל. J.V.Fine ע' 94
↑  J.V.Fine ע' 94
↑  J.V.Fine ע' 95-96
↑  לפי כתובת שנתגלתה במבצר בלוטינצי, אזור בלוגרדצ'יק, על יד השער הדרומי של פרסלב
↑  ואסיל זלטרסקי 1994
1 2  J.V.Fine ע' 97
1 2  J.V.Fine ע' 94
↑  תואר שהוא פחות מדספוט
↑  J.V.Fine ע' 98
1 2  J.V.Fine ע' 99
↑  חוקרים סברו בעבר שבשנת 1211, אולם ההיסטוריונית דנצ'בה-וסילייבה מעריכה שהברית עם הונגריה הופעלה אחרי נישואיה של אחיינית אחרת של הקיסר הנריק, יולנטה מקורטנה, אחות של אשתו החדשה של בוריל, שנישאה למלך אנדראש ההונגרי.J.V.Fein ע' 101
↑  J.V.Fein ע'99
1 2 3  J.V.Fein ע' 101
↑  Dezső Garda 2015
↑  I.Vásáry ע' 60
↑  István Vásáry ע'60
↑  J.Fine ע' 100
↑  2006 F.Curta
↑  שהתאלמן בשנת 1214 מאשתו אגנס ממונפראט
↑  במקורו אחדים -אירינה. ראו Friedrich Rehm Handbuch des Geschichte des Mittel Alters Tom 2 Kriegers Verlag, Kassel 1838 ע'579
1 2  J.V.Fine  ע' 101
↑  Van Tricht  מצוטט על ידי Al.Madgearu ע' 189
↑  J.V.Fine  ע' 103
↑  J.V.Fine  ע' 105
1 2  Al.Madgearu ע' 194
1 2 3  F.Curta 2006 ע' 386
↑  Ruth Macrides, Jonathan Shepard מצוטטים ב- Al.Madgearu ע' 194
↑  אקרופוליטיס כתב, מעריכים שבטעות, שבע שנים, פרק כ, עמוד 87, 1970
↑  לוח כרונולוגית של ה"פרנקוקרטיה" באתר להיסטוריה האלטרנטיבית
1 2  J.V.Fine ע' 106
| 0 | 1 | 2 |
| --- | --- | --- |
| הקודם: קאלויאן  1207-1197 | קיסרי האימפריה הבולגרית השנייה  1218-1207 | הבא: איוואן אסן השני  1241-1218 |
| --- | --- |
בקרת זהויות :  GND: 122697111  ISNI: 0000 0004 4889 7144  LCCN: no2011093799  VIAF: 171528090   WorldCat (עם VIAF): 171528090 
בולגריה בימי שלטונו של בוריל (1218-1207)- בצבע זהב. מסביבה -בפסים מסומנים השטחים שאיבדה בולגריה לטובת הונגריה וסרביה ממערב והאימפריה הלטינית ממזרח;מדרום-מערב, בצבע ענבר- השטח במקדוניה בשליטת סטרז; מדרום-בצבע אפור כהה - השטח בשליטת אלקסיי סלאב
ברברה אסקינס

| --- | --- |

 לידה:  1939 (בת 85 בערך) בלפסט, הממלכה המאוחדת 
 ענף מדעי:  כימיה
 מקום מגורים:  האנטסוויל 
 מקום לימודים:  אוניברסיטת אלבמה בהאנטסוויל 
 מוסדות:  מרכז טיסות החלל מרשל 
 פרסים והוקרה:  National Inventor of The Year
 
ברברה ס. אסקינס (באנגלית: Barbara S. Askins) היא כימאית אמריקאית. היא נולדה בשנת 1939 ופעלה בארצות הברית. אסקינס גילתה דרך לשיפור איכות תמונות באמצעות שימוש בחומרים רדיואקטיביים. בשנת 1978 היא קיבלה את פרס "National Inventor of The Year" (בארצות הברית) מטעם "The Association of Inventions and Innovations" על תגלית זו..
קורות חיים

ברברה אסקינס נולדה בבלפסט, טנסי. היא התחילה את הקריירה שלה כמורה. לאחר מכן, המשיכה ללימודי תואר ראשון ושני בכימיה. בשנת 1975, לאחר שסיימה את לימודיה, אסקינס החלה לעבוד במרכז טיסות החלל מרשל (Marshall Space Flight Center) שנמצא באלבמה. על תגליותיה במרכז טיסות החלל מרשל היא כתבה פטנט עליו הייתה כתובה כממציאה היחידה. בנוסף, אסקינס פרסמה מאמר על תגליותיה בשם "Photographic Image Intensification by Autoradiography".
אסקינס נישאה לרוברט א. אסקינס (באנגלית: Robert E. Askins), שגם הוא כימאי. יש להם שני ילדים, ביתה, שגילה כ-63, ובנה הקטן ממנה בשנתיים. כשלאסקינס נולדו ילדיה, היא חיכתה עד שיהיו בבית הספר לפני שחזרה ללמוד את תאריה. כאישה בתחום המדעי, שנשלט על ידי גברים בתקופה, אסקינס זכתה לזלזול בתחילת דרכה. זלזול זה אף הוגבר מכיוון שהייתה נשואה עם ילדים, ובכל זאת למדה ועבדה. אך הסטיגמות לא הפריעו לאסקינס להשאיר את החותם שלה בהיסטוריה, ובשנת 1978, היא הפכה לאישה הראשונה שזכתה בתואר "National Inventor of The Year" והייתה הממציאה היחידה שרשומה על הפטנט. היא המשיכה לעבוד בנאס"א גם לאחר זכייתה, ושימשה כמודל לחיקוי למדענים ומדעניות רבים.
הפעילות המחקרית של אסקינס

בנאס"א, אסקינס התבקשה למצוא דרך לשפר את איכות תמונות פילם אסטרונומיות וגאוגרפיות. תהליך הצילום מן החלל לוקח זמן רב, ופעמים רבות מתגלה לבסוף כי איכות התמונות המצולמות לא טובה מספיק לשימוש. כמובן, גם במידה והתמונות טובות לשימוש, ניתן ללמוד הרבה משיפורן. אסקינס צלחה במשימה. באמצעות שימוש בחומרים רדיואקטיביים וחשיפה לקרינה, ניתן ליצור הדפס נוסף של התמונה שנקרא אוטורדיוגרף. אוטורדיוגרף זה יהיה בעל ניגודיות טובה יותר, צפיפות משופרת (צפיפות תמונה משמעותה הכהות של התמונה, הצפיפות מושפעת מחשיפה לשמש), ובכך ליצור תמונה בעלת פרטים יותר ברורים – איכותית יותר.
אמנם המצאתה נועדה לשיפור איכות תמונות גאוגרפיות ואסטרונומיות, אך היא תרמה בהרבה יותר מתחום חקר החלל. השתמשו בשיטתה על מנת לשפר איכות של תמונות X-ray, ובכך לחשוף אנשים לפחות קרינה, ולתת אבחונים יותר טובים. אסקינס הצליחה אף לשפר איכות תמונות X-ray שהיו 96% תת-חשופות. בנוסף שיטתה עזרה בשיפור תמונות שאינן מקצועיות, למשל תמונות ישנות ולא ברורות. היא אף הצליחה ליצור אוטורדיוגרף ברור יותר של תמונות בנות 70.
הערות שוליים

1 2  Barbara Askins | Lemelson, lemelson.mit.edu
↑  Barbara S. Askins, Photographic image intensification by autoradiography, Applied Optics 15, 1976-11-01, עמ' 2860–2865 doi: 10.1364/AO.15.002860
1 2  "Patents". The New York Times (באנגלית אמריקאית). 1979-01-27. ISSN 0362-4331. נבדק ב-2023-12-31.
1 2  R. S. Staff, Barbara Askins, Physical Chemist & First Woman ‘National Inventor of the Year’, Rediscover STEAM, ‏2022-06-25 (באנגלית)
1 2  STEAM in History: Barbara Askins, PCS Edventures (באנגלית)
| --- | --- |
בקרת זהויות :  ISNI: 0000 0000 4870 5828  LCCN: no2007076844  VIAF: 29313869   WorldCat (עם VIAF): 29313869 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברברה אסקינס".